[{"text_idx": "#000001", "text": "Psu\u0308hholoogide ka\u0308est ku\u0308sitakse sageli, et milliste probleemide puhul inimesed peamiselt abi otsivad? Sageli on vastus selline: ko\u0303ige rohkem tekitavad pingeid suhted, eriti la\u0308hisuhted."}, {"text_idx": "#000004", "text": "Na\u0308ide 3: Naisel on suur suhtlemisvajadus ja palju so\u0303brannasid. Pea igal o\u0303htul on tal keegi ku\u0308las ja so\u0303brannad kohvitavad elutoas tundide viisi. Abikaasa seevastu vajab rohkem privaatsust, to\u0308o\u0308st va\u0308ljapuhkamisvo\u0303imalust ja kui kodus on ku\u0308laline, ei leia ta ise kuskil asu ega kohta."}, {"text_idx": "#000006", "text": "Perekond on omamoodi terviksu\u0308steem, kus toimuvad du\u0308naamilised protsessid \u2013 inimesed muutuvad ja sellega seoses muutuvad ka nendevahelised suhted. Iga pereliige on oma arengus ainulaadne ja kui peres tekivad ebako\u0303lad, pole kunagi keegi ainuisikuliselt \u201esu\u0308u\u0308di\u201c \u2013 ko\u0303ik pereliikmed on u\u0308ksteise eest omamoodi vastutavad. Seega ko\u0303ik pereliikmed on teatud ma\u0308a\u0308ral u\u0308ksteisest so\u0303ltuvad ja teatud ma\u0308a\u0308ral so\u0303ltumatud."}, {"text_idx": "#000009", "text": "Igas peres on isereguleerunult va\u0308lja kujunenud oma traditsioonid, harjumused ja kombestik. Teadlikult kehtestatud perereeglid on meie u\u0308hiskonnas veel suhteliselt vo\u0303o\u0303ras, paljudele isegi pisut piinlik teema. Eriti alguses, pere loomisel, kui ko\u0303ik tundub paljulubav ja romantiline, vo\u0303ib asjaliku reeglistiku paika panemine tunduda rohkem umbusalduse vo\u0303i kuiva kantseliidina."}, {"text_idx": "#000014", "text": "Mis valdkondades vo\u0303iks kehtestada perereeglid?"}]